Neytendastofu bárust kvartanir yfir vaxtabreytingum húsnæðislána Lífeyrissjóðs starfsmanna ríkisins og Lífeyrissjóðs verzlunarmanna . Af því tilefni óskaði Neytendastofa eftir afriti lánsskilmála hjá sjóðunum til þess að yfirfara hvort upplýsingaskylda laga væri uppfyllt og hvort vaxtabreytingarnar ættu sér stoð í samningum . Báðir lífeyrissjóðirnir hafa , frá því að þeir byrjuðu að veita húsnæðislán , breytt skilmálum sínum tvisvar samhliða lagabreytingum . Til skoðunar komu því þrjú form af samningum hjá hvorum sjóði . Niðurstaða Neytendastofu var hin sama fyrir báða sjóðina , skilmálar tveggja elstu lánsformanna veittu ekki fullnægjandi upplýsingar um það með hvaða hætti og við hvaða aðstæður vextir gætu breyst en nýir skilmálar væru fullnægjandi . Stofnunin taldi síðustu vaxtabreytingu eiga sér næga stoð í nýjum skilmálum .